kardosdrur/scandi-wiki huggingface dataset:
Polynja

En polynja (, ) er et stort hul is havisen omkring polerne. Nogen polynjaer fryser til relativt hurtigt, mens andre kan eksistere i flere måneder. Tidligere har enkelte polynjaer, som polynjaen i Weddellhavet (1974–1976) varet i flere år.  Netop denne polynja dukkede desuden op igen i 2016 og 2017.

Ordet polynja er et låneord fra russisk полынья (polynja) og betyder "naturligt ishul". Ordet blev taget i brug af polarrejsende i 1800-tallet.

Dannelse 
Polynjaer kan dannes gennem to hovedprocesser: gennem konvektion af varmt vand til overfladen, eller ved at katabatiske vinde eller havstrømme tvinger drivisen væk.

Økologi 

I området mellem Grønland og Canada dannes der en polynja i Baffinbugten på samme sted og samme tidspunkt hvert år. Siden livet kan tilpasse sig denne regelmæssighed, gør denne typen polynjaer det muligt at overvintre for flere maritime pattedyr såsom hvalrossen, narhvalen og hvidhvalen. Om foråret kan plankton blomstre tidligt, hvilket giver næring til istorsk, som spiller en vigtig rolle i økosystemet. Det samme habitat er et vigtigt næringsområde for millioner af havfugle, blandt andet anslagsvis to tredjedele af verdens bestand af søkonger og polarlomvier.

Polynjaer i McMurdo-sundet i Antarktis giver pingviner isfrie områder, hvor de kan finde føde. Det er fx tilfældet for pingvinkolonien i Cape Royds.

Kildehenvisninger 

Polarområderne
Russiske ord og vendinger
Vandis
Jizya

Jizya (, "skat") er den kopskat, som alle ikke-muslimer ifølge sharia-loven skal betale for at bo i et område, der er under islamisk herredømme. Skatten fungerer som beskyttelsespenge, der giver dhimmier ret til at leve under kalifatets beskyttelse. Islams hurtige udbredelse i de dele af Mellemøsten, som blev erobret af kalifatet, skyldtes efter alt at dømme blandt andet opkrævningen af jizya, der gjorde jøder og kristne.

Opkrævningen af jizya er fastlagt i Koranens sura 9,29:
"Kæmp mod dem, som ikke tror på Allah og ej heller på den yderste dag, og som ikke holder det for forbudt, som Allah og Hans Sendebud har forbudt, og som ikke følger sandhedens religion, indtil de betaler tribut (Jizya) med egen hånd og underkaster sig".

Referencer 

Sharia
Skatter
Nationalparker i Italien

I Italien er der 24 Nationalparker. I alt er 1,5 millioner hektar under beskyttelse, hvilket udgør 5 procent af landets areal. Indtil august 2012 var der kun 22 områder der af IUCN var beskyttet under Kategori II (Nationalpark).

Kilder og henvisninger 

 Webseite über die Nationalparks in Italien 
 Nationalparks, Naturparker, Reservater og og anden naturbeskyttelse i Italien (italienisch, englisch, deutsch und französisch)

 
Italiens geografi
Iksan

Iksan () er en sydkoreansk by og jernbaneknudepunkt i provinsen Jeollabuk. Centrum hed tidligere Iri, men blev slået administrativt sammen med de omgivende bebyggelser i 1995. Iksan har  indbyggere.

Venskabsbyer 
  Culver City
  Odense
  Zhenjiang

Nævneværdige bysbørn 
 Birdie Kim, golfspiller
 Lee Sunmi, medlem af Wonder Girls.

Eksterne henvisninger 

 Inkas officielle hjemmeside 

Byer i Sydkorea
Rigspolitiets Rejsehold

Rigspolitiets Rejsehold, Rigspolitichefens Rejsehold, Rigspolitiets Rejseafdeling eller i daglig tale, Rejseholdet var en særlig afdeling og politienhed, der blev nedlagt som selvstændig afdeling hos Rigspolitiet 31. marts 2002. Afdelingen har i mange år været kendt som Dansk Politis efterforskningsmæssige flagskib og kendt i den brede offentlighed for hovedsageligt dens efterforskning af svære drabssager .

Organisation & Struktur 
Rigspolitiets Rejsehold var en assistanceenhed, hvis opgave det var at assistere Danmarks politikredse (Politikreds 9-54) samt politiet i Grønland og på Færøerne med vanskelige efterforskninger. Bl.a. derfor har Rejseholdet også været kendt som “Det Danske FBI” i offentligheden og pressen

Rejseholdets sektioner 
 A: Drabssektionen
Efterforskning af drab, kidnapning, voldtægt, børnemisbrug og grov vold
 B: Bedrageri
Efterforskning af økonomisk kriminalitet
 C: Berigelse
Efterforskning af tyveri og røveri samt miljøsager
 N: Narkosektionen
Efterforskning af nationale og grænseoverskridende narkosager
 E: Særlige Sager
Efterforskning af sager mod politifolk

 Ansatte 
I midten af 90'erne var man oppe på 110 ansatte i Rigspolitiets Rejsehold, hvilket var det største antal politifolk i Rejseholdets historie.Rejseholdet var struktureret således: A: Drabssektionen: 15-20 Politifolk
 B: Bedrageri: 20-25 Politifolk
 C: Berigelse: 10 Politifolk
 N: Narkosektionen: 50 Politifolk
 E: Særlige Sager:''' 3-5 Politifolk

Reference 

Politi i Danmark
Etableret i 1927
Ophørt i 2002
Ho Chi Minhs tanker

Ho Chi Minhs Tanker （）er  den politiske filosofi i Det kommunistiske parti i Vietnam. Siden 1991 er indholdet blevet til ud fra Ho Chi Minhs tanker i  perioderne med hans aktiviteter i den revolutionære bevægelse i Vietnam og internationalt. Tankerne var pligtlæsning for embedsmænd i Vietnam i begyndelsen og midten af det 20. århundrede. Ho Chi Minhs Tanker er en udkrystallisering af vietnamesisk kultur, franske revolutionære ideer, liberale ideer, marxist-leninistiske idealer og Ho Chi Minhs personlige kvaliteter.

Referencer

Eksterne henvisninger 

Kommunisme
Vietnams historie
FIFA 2000

FIFA 2000  er et computerspil i FIFA-serien  er udkommet til Playstation, Gameboy Color og som Windows PC spil.

Udgivelser
Windows
Nord Amerika: 30, September 1999
Europa: 30, September 1999

PlayStation
Nord Amerika: 9, Oktober 1999
Europa: 26, Oktober 1999
Japan: 30, Marts 2000

Game Boy Color
Nord Amerika: 30, November 1999
Europa: 30, November 1999

Soundtrack:
Robbie Williams' "It's Only Us"
Irene Adler

Irene Adler er en fiktiv person i Sherlock Holmes-novellen En skandale i Bøhmen af Sir Arthur Conan Doyle. Hun var den eneste kvinde, som overlistede Sherlock Holmes.

Film
Irene Adler er en rollefigur i filmerne Sherlock Holmes og Skyggespillet, samt i tv-serien Sherlock.

Sherlock Holmes
Litterære personer
Fiktive skurke
Ernst Romanov

Ernst Ivanovitj Romanov (, ; født 9. april 1936 i Serov, Sverdlovsk oblast, Sovjetunionen) er en russisk skuespiller, der blandt andet er kendt for sin rolle som Bradshaw i den russiske tv-serie om Sherlock Holmes

Filmografi 
: Monolog
: Sobaka na sene
: Zavesjtjanije professora Douelja
: Leto Ljubvi
: Romanovy. Ventsenosnaja semja
: Sherlock Holmes
: O ljubvi

Eksterne henvisninger 
 

Skuespillere fra Sovjetunionen
Skuespillere fra Rusland
Russere i 1900-tallet
Russere i 2000-tallet
Personer fra Sverdlovsk oblast
Jonny Lee Miller

Jonathan "Jonny" Lee Miller, (født 15. november 1972 i Kingston i London), er en britisk skuespiller, som blandt andet er kendt for sin rolle i Trainspotting og som Sherlock Holmes i tv-serien Elementary.

Filmografi 
 T2: Trainspotting (2017)
 Dark Shadows (2012)
 Endgame (2009)
 Aeon Flux (2005)
 Melinda and Melinda (2004)
 Mindhunters (2004)
 Dracula 2001 (2000)
 Love, Honour and Obey (2000)
 Mansfield Park (1999)
 Afterglow (1997)
 Regeneration (1997)
 Trainspotting (1996)
 Hackers (1995)

Eksterne henvisninger 

 

Skuespillere fra Storbritannien
Grenzschutzgruppe 9

Grenzschutzgruppe 9 (GSG 9 der Bundespolizei, GSG-9) er en tysk antiterrorstyrke, der er underlagt det tyske forbundspoliti (). Den anses for at være en af de bedste antiterrorstyrker i verden og har særlig stor erfaring med at bekæmpe venstreorienteret terrorisme (se RAF).

GSG-9 blev oprettet af Vesttysklands regering med British SAS som forbillede efter massakren i München i 1972 som et resultat af politiets dårlige håndtering af denne situation. GSG-9 spillede en vigtig rolle i kampen mod terrorisme under "det tyske efterår" i 1977. Under kapringen af Lufthansa-flyet Kapringen af Landshut blev GSG-9 indsat for at befri flyet i Mogadishu, hvilket lykkedes uden tab af civile eller GSG-9 medlemmer.

Mange andre antiterrorenheder er organiseret med GSG-9 som forbillede. GSG-9 var oprindeligt (under navnet Grenzschutzgruppe-9) en del af det tyske grænsebeskyttelseskorps (Bundesgrenzschutz). Efter at Bundesgrenzschutz blev omdannet til Bundespolizei i 2005, bevarede gruppen navnet GSG-9 med tilføjelsen "Bundespolizei", men navnet GSG-9 betragtes ikke længere officielt som en forkortelse af noget.

Specialstyrker fra Tyskland
Etableret i 1972
Kremlin Cup

Kremlin Cup er en professionel tennisturnering for både mænd og kvinder, som blev suspenderet i 2022, grundet Ruslands invasion af Ukraine 2022. Den blev spillet hvert år i oktober på indendørs hardcourt-baner i Olimpijskij i Moskva, Rusland.

Turneringen var kategoriseret som en ATP Tour 250-turnering på mændenes ATP Tour og som en WTA 500-turnering på kvindernes WTA Tour, hvor den blev afviklet som den sidste turnering inden sæsonslutspillet WTA Finals, hvorfor dens resultater ofte var afgørende for hvilke spillere, der besatte de sidste ledige pladser ved WTA Finals.

Historie 

Fra begyndelsen i 1990 tilhørte turneringen kategorien ATP World Series på mændenes ATP Tour, hvilket var tourens laveste kategori. På trods af en tredobling af præmiesummen fra $ 325.000 i 1993 til $ 1.100.000 i 1994 forblev Kremlin Cup i den kategori indtil 2000, hvor den i forbindelse med en reform af tourens kategorisystem havnede i kategorien ATP International Series, hvilket dog fortsat var den laveste kategori. I 2008 omlagde touren igen sine turneringskategorier, men Kremlin Cup forblev i den laveste kategori, som herefter gik under navnet ATP World Tour 250, og som fra 2019 videreførtes under betegnelsen ATP Tour 250.

Kvindernes turnering afvikledes for første gang i 1994 under navnet Moscow Ladies Open, hvor den var en del af WTA Tour i kategorien WTA Tier III, hvilket var den næstlaveste kategori. I 1996 skiftede kvindeturneringen navn til Kremlin Cup, og præmiesummen steg samtidig fra $ 161.250 til $ 400.000, men turneringen for blev i WTA Tier III. Året efter blev præmierne igen mere end fordoblet til $ 926.250, og det betød, at den steg i graderne på WTA Tour og herefter tilhørte WTA Tier I som en af tourens største turneringer. WTA omlagde sin kategorier i 2009, og i den forbindelse blev Kremlin Cup placeret i kategorien WTA Premier, som i 2021 blev omlagt til WTA 500.

Siden 2000 er mændenes og kvindernes turnering afviklet samtidig som én samlte turnering.

Præmier

Tilskuertal

Vindere og finalister

Herresingle

Damesingle

Herredouble

Damedouble

Kilder / eksterne henvisninger 
 Kremlin Cup  
 ATP World Tour - Kremlin Cup 
 WTA - Kremlin Cup

Noter 

 
Etableret i 1990
Kvas (flertydig)

Ordet Kvas kan have flere betydninger:
 Kvas er en drik, der laves på mørkt brød, der har gæret.
 På dansk bruges ordet kvas om nedfaldne eller afhuggede kviste, toppe og tynde grene af træer og buske, der er brugt til optænding i kaminer eller ovne, til risgærder; Nærmest synonymt med pindebrænde
Slovensk Superliga i håndbold (kvinder)

Slovensk Superliga i håndbold er kvindernes toprække i håndbold i Slovenien.

Liste over vindere 
1991–92 Olimpija
1992–93 Olimpija
1993–94 Olimpija
1994–95 Krim
1995–96 Krim
1996–97 Krim
1997–98 Krim
1998–99 Krim
1999–2000 Krim
2000–01 Krim
2001–02 Krim
2002–03 Krim
2003–04 Krim
2004–05 Krim
2005–06 Krim
2006–07 Krim
2007–08 Krim
2008–09 Krim
2009–10 Krim
2010–11 Krim
2011–12 Krim
2012–13 Krim
2013–14 Krim
2014–15 Krim
2015–16 Zagorje
2016–17 Krim
2017–18 Krim
2018–19 Krim

Referencer 

Superliga i håndbold (kvinder)
Pudagla

Pudagla er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Pudagla er beliggende på øen Usedom ved Østersøen.

Geografi 
Kommunens lokalitet: omkring 1½ kilometer øst for Achterwasser i Naturpark Insel Usedom ved den mod østliggende Schmollensee og omkring fem kilometer syd for østersøkysten mod nord. Bundesstraße B 111 passerer gennem byen. Cirka 15 kilometer mod sydvest ligger byen Usedom og omkring seks kilometer mod øst finder man rækken af Kaiserbäder Bansin, Heringsdorf og Ahlbeck. I byen ligger desuden .

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Joey Tempest

Rolf Magnus Joakim Larsson (født 19. august 1963), bedre kendt som Joey Tempest, er en svensk sanger og sangskriver i rockbandet Europe. Han har skrevet sange som "The Final Countdown", "Rock the Night, "Cherokee" og "Open Your Heart".

Eksterne henvisninger 

 

Sangere fra Sverige
Singer-songwritere fra Sverige
Henrik 6., greve af Luxembourg

Henrik 6., greve af Luxembourg (født cirka 1240, død 5. juni 1288) var greve af Luxembourg og Arlon fra 1281 til 1288. 

Henrik 6. var søn af Henrik 5., greve af Luxembourg, og blev selv far til Henrik 7., der blev tysk-romerske kejser i 1312.

Kilder 

Huset Luxemburg
Ansager IF

Ansager IF (Ansager Idrætsforening) er idrætsforeningen i Ansager. Klubben tilbyder fodbold, håndbold, badminton og gymnastik.

Fodboldafdelingen 
Ansager IF råder over et forholdsvis stort stadion, og klubben har for tiden to herreseniorhold, som spiller i henholdsvis serie 3 og serie 6.

Referencer 

Sportsklubber i Danmark
Varde Kommune
Matthijs de Ligt

Matthijs de Ligt (født 12. august 1999) er en hollandsk fodboldspiller, der spiller som central forsvar, for den tyske Bundesliga klub FC Bayern München. Her kom han fra Juventus. Han har tidligere spillet for Ajax Amsterdam.

Ungdom 
Mathijs de Ligt begyndte sin karriere i Ajax Amsterdam i 2008, de Ligt var dengang kun 9 år gammel. I ungdomsårene i Ajax var man fra begyndelsen overbevist om, at de Ligt skulle være central forsvarspiller i hans senior karriere. Da de Ligt dengang allerede var en del større end de andre, var han mindre teknisk med bolden, man valgte derfor at sætte de Ligt op som central midtbanespiller. I gennem ungdomsårene udviklede de ligt sig voldsomt, han fløj op igennem alle Ajax's ungdoms rækker. I 2017 fik De ligt både Ajax 1 debut og landsholds debut, siden da har de Ligt taget verdenen med storm og er nu verdens største forsvars talent. I 2018 vandt han Golden Boy, og i 2019 havde han både stor succes i UEFA Champions League. Og han vandt den hollandske fodbold liga Eredivisie ( Æresdivisonen ) samt den hjemlige pokalturnering KNVB cup.

Referencer

Eksterne henvisninger 
  

Fodboldspillere fra Holland
Fodboldspillere fra AFC Ajax
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Rankwitz

Rankwitz er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Rankwitz er beliggende på øen Usedom ved Østersøen.

Geografi 
Kommunen består af hele halvøen Lieper Winkel mellem Achterwasser og Peenestrom samt et område syd for halvøen, der er en del af skoven Usedomer Stadtforst. Byen Usedom ligger omkring 15 km syd for Rankwitz.

I kommunen ligger ud over Rankwitz, landsbyerne:

Eksterne kilder og henvisninger 

 Kommunens websted
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Henrik 5., greve af Luxembourg

Henrik 5., greve af Luxembourg (født 1217, død 24. december 1281), kendt som Henrik den Store eller Henrik den Blonde var greve af Arlon fra 1226 til 1281. Han var også Herre af Ligny fra 1240, greve af Luxembourg og La Roche fra 1247 til sin død. Desuden var han greve af Namur i 1256–1264.

Henrik 5. var søn af Waleran 3, hertug af Limburg-Luxembourg og blev selv far til Henrik 6., greve af Luxembourg og farfar til Henrik 7., der var tysk-romerske kejser i 1312 – 1313.

Kilder 

Huset Luxemburg
Peter 2. af Luxemburg, greve af Saint-Pol

Peter 2. af Luxemburg, greve af Saint-Pol (født ca. 1440, død 25. oktober 1482 i Enghien) var greve af Saint-Pol (ved Pas-de-Calais), Brienne (i Aube), Soissons og Marle (i Aisne) samt herre til Enghien (i Belgien).

Peter 2. var søn af Ludvig 1. af Luxemburg, greve af Ligny, Saint-Pol og Brienne og blev selv far til Marie af Luxemburg, grevinde af Vendôme, svigerfar til Frans af Bourbon-Vendôme og morfar til Karl af Vendôme.

Kilder 

Franske hertuger af Luxembourg
Haakon County

Haakon County er et county beliggende i den centrale del af den amerikanske delstat South Dakota. Hovedbyen og den største by er Philip. I 2016 havde countyet 1.892 indbyggere. Det blev grundlagt i 1914 og endeligt organiseret i 1915. Haakon County er opkaldt efter den norske konge Haakon 7.

Geografi 
Ifølge United States Census Bureau er Haakon Countys totale areal på 4.732 km², hvoraf de 41 km² er vand.

Tilgrænsende counties 
 Ziebach County (nord)
 Stanley County (øst)
 Jones County (sydøst)
 Jackson County (syd)
 Pennington County (vest)

Eksterne henvisninger 

Counties i South Dakota
Etableret i 1914
Philip (South Dakota)

Philip er en by i den centrale del af staten South Dakota i USA. Den er den største by i og administrativt centrum for det amerikanske county Haakon County. Byen har  indbyggere.

Eksterne henvisninger 

 Philips hjemmeside  

Byer i South Dakota
Phạm Văn Đồng

Phạm Văn Đồng (født 1. marts 1906, død 29. april 2000) var en vietnamesisk politiker, som var premierminister i Nordvietnam fra 1955 til 1976. Efter Vietnam genforening var han premierminister fra 1976 under henholdsvis Lê Duẩn og Nguyễn Văn Linh, indtil han blev pensioneret i 1987. Han blev betragtet som en af Hồ Chí Minhs nærmeste løjtnanter.

Referencer

Eksterne henvisninger 

Politikere fra Vietnam
Nguyễn Văn Linh

Nguyễn Văn Linh (født 1. juli 1915, død 27. april 1998) var en vietnamesisk revolutionær og politiker. Han var generalsekretær for Det kommunistiske parti i Vietnam fra 1986 til 1991 og politisk leder af Vietcong under Vietnamkrigen. Han var en stærk fortaler for "Doi Moi" (renovering), en økonomisk plan, hvis formål er at gøre Vietnams økonomi til en socialistisk orienteret markedsøkonomi. Som sådan blev Nguyễn Văn Linh ofte fremhævet som den vietnamesiske Gorbatjov efter den sovjetiske leder, der introducerede perestrojka.

Referencer 

Politikere fra Vietnam
Đổi mới

Đổi mới, også kendt som "Socialistisk orienteret markedsøkonomi", er den officielle titel givet til det nuværende økonomiske system i Den Socialistiske Republik Vietnam. Det beskrives som en multisektoriel markedsøkonomi, hvor statssektoren spiller en afgørende rolle for at styre økonomisk udvikling med det eventuelle langsigtede mål at udvikle socialisme.

Den socialistisk orienterede markedsøkonomi er et produkt af Đổi mới økonomiske reformer, som førte til udskiftning af den centralplanlagte økonomi med en markedsbaseret blandet økonomi baseret på statsejet industri. Disse reformer blev gennemført for at give Vietnam mulighed for at deltage i den globale markedsøkonomi.

Đổi mới-økonomiske reformer blev indledt af Det kommunistiske parti i Vietnam i 1986 under partiets sjette nationale kongres. Disse reformer tillod privat ejerskab af små virksomheder sammen med statsejede og kollektivt ejede virksomheder. Derudover indførte disse reformer også en større rolle for markedskræfterne for at koordinere den økonomiske aktivitet mellem virksomheder og offentlige myndigheder.

Referencer 

Vietnams historie
Vietnams økonomi
Montgomery County (Alabama)

Montgomery County er et county beliggende i den sydlige del af den amerikanske delstat Alabama. Hovedbyen og den største by er Montgomery, der også er Alabamas hovedstad. I 2016 havde countyet 226.349 indbyggere. Det blev grundlagt 6. december 1816 og er opkaldt efter den amerikanske officer Lemuel P. Montgomery.

Geografi 
Ifølge United States Census Bureau er Jefferson Countys totale areal på 2.072 km², hvoraf de 41 km² er vand.

Eksterne henvisninger 

 Montgomery Countys officielle hjemmeside 

Counties i Alabama
Etableret i 1816
Lonzo Ball

Lonzo Anderson Ball (født d. 27. oktober 1997) er en amerikansk professionel basketballspiller, som spiller for NBA-holdet Chicago Bulls.

Baggrund 
Lonzo er søn af forretningsmanden LaVar Ball. Hans to brødre LaMelo Ball og LiAngelo Ball er begge basketballspillere også.

High school-karriere 
Ball begyndte i 2012 på Chino Hills High School. Efter at hans to brødre kom på holdet senere, så dannede de her et af de bedste hold i high school-basketball nogensinde, som tiltrakte national medieopmærksomhed. I 2016 sæsonen vandt de hver eneste kamp i sæsonen, og vandt delstatsmesterskabet. Ball vandt i sæsonen Naismith Prep Player of the Year, som gives til den bedste high school spiller på landsplan.

Collegekarriere 
Ball spillede collegebasketball hos University of California, Los Angeles. Han imponerede i sin debutsæson, da han ledte hele landet i assists. Efter sæsonen meldte han sig til NBA draften.

NBA-karriere

Los Angeles Lakers 
Ball blev draftet med det andet valg i 2017 draften af hans lokalhold, Los Angeles Lakers. Den 11. november 2017 blev han den yngste spiller i NBA nogensinde til at få en triple-double. Trods dette, så var hans første sæson i ligaen lidt skuffende, da han døjede med en skulderskade, og at hans skud ikke var særlig effektivt.

Hans anden sæson for Lakers var ikke meget bedre, da skader igen plagede ham. Han spillede som resultat kun 47 kampe i sæsonen, før at han i marts 2019 måtte opgive at spille igen i sæsonen.

New Orleans Pelicans 
Ball blev den 6. juli 2019 traded til New Orleans Pelicans som del af aftalen, som sendte Anthony Davis til Lakers. Ball havde en forbedring i New Orleans, da hans effektivitet voksede markant, især på trepointsskud, og i 2020-21 sæsonen scorede han 14,6 point per kamp, som var det bedste i hans karriere indtil videre.

Chicago Bulls 
Ball blev traded til Chicago Bulls den 8. august 2021. Efter kun 35 kampe, så måtte Ball udgå fra sæsonen som resultat af knæproblemer. Operationen og genoptræningen var dog ikke en succes, og i februar 2023 annoncerede Bulls, at han ikke ville spille i 2022-23 sæsonen. Efter en ny operation i marts 2023, så annoncerede Bulls, at det er usikkert om han ville komme til at spille i 2023-24 sæsonen, samt at der har været spekulationer, om han nogensinde kommer til at spille igen.

Referencer

Eksterne henvisninger 

Personer fra Los Angeles
Basketballspillere fra USA
Basketballspillere fra Los Angeles Lakers
Basketballspillere fra New Orleans Pelicans
Basketballspillere fra Chicago Bulls
Kollektivt lederskab

Et kollektivt lederskab er en magtfordeling inden for en organisationsstruktur. Det betragtes som en ideel måde at lede et kommunistisk parti på, både inden for og uden for en socialistisk stat.

Organisationsledelse
Dan Schneider

Dan Schneider (født 14. januar 1966 i Memphis, Tennessee) er en amerikansk skuespiller, manuskriptforfatter og filmproducent. Han er en af præsidenterne for tv-produktionsselskabet Schneiders Bakery. Han står bag (alene eller sammen med andre) serier som Drake & Josh, Zoey 101, What I Like About You, iCarly, Victorious, Sam & Cat, Henry Danger og Game Shakers.

Eksterne henvisninger 
 

Manuskriptforfattere fra USA
Filmproducere fra USA
Skuespillere fra USA
Personer fra Memphis